Kotès ("Celtis cinnamomea") yaiku salah sawijining wit 'anèh' ing Jawa. Amarga kayuné angganda kaya tai (tènja) sapérangan masarakat ana kang ngarani 'kayu tai'. Amarga akèh sing ora betah kalawan gandané nalika sawisé ditegor (isih seger) amarga gandané sing nyegrak banget. Wit iki isa tuwuh nganti dhuwur watara 20-30 m, kanthi gemang 35-80 cm. Wit kotes dikabaraké naté akeh manggon ing pérangan wetan pulo Jawa.